В 1897 година прекъсва следването си и се записва доброволец в избухналата Гръцко-турска война. След гръцкия разгром се връща в Германия и става асистент на Йозеф Дурм в Карлсруе и работи с него върху много известни сгради. Заради професионалните си ангажименти Захос не успява да завърши архитектура. В 1905 година се връща в Гърция, но започва да се занимава с архитектура едва в 1913 година. В 1911 година публикува революционната статия „"Народна архитектура"“ в списанието „Калитехнис“ на Герасимос Вокос, в която оспорва гръцкия характер на неокласицизма. От 1913 година Захос работи върху градоустройствения план на Солун. От 1915 до 1917 е начело на техническата служба в общината в Атина. Захос изработва и градоустройствените планове в Триполи и Митилини.